CELEX: 62019TN0648
Language: mt
Date: 2019-09-26 00:00:00
Title: Kawża T-648/19: Rikors ippreżentat fis-26 ta’ Settembru 2019 – Nike European Operations Netherlands u Converse Netherlands vs Il-Kummissjoni

9.12.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 413/57
            
         
      Rikors ippreżentat fis-26 ta’ Settembru 2019 – Nike European Operations Netherlands u Converse Netherlands vs Il-Kummissjoni
      (Kawża T-648/19)
      (2019/C 413/69)
      Lingwa tal-kawża: l-Ingliż
      
         Partijiet
      
      
         Rikorrenti: Nike European Operations Netherlands BV (Hilversum, il-Pajjiżi l-Baxxi) u Converse Netherlands BV (Amsterdam, il-Pajjiżi l-Baxxi) (rappreżentanti: R. Martens u D. Colgan, lawyers)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla, fl-intier tagħha, id-deċiżjoni ta’ ftuħ ikkontestata, jiġifieri d-Deċiżjoni tal-Kummissjoni, tal-10 ta’ Jannar 2019 sabiex tagħti bidu għal proċedura ta’ investigazzjoni formali fil-każ ta’ għajnuna mill-Istat SA.51284 (2018/NN) – in-Netherlands – Għajnuna mill-Istat possibbli favur Nike (1); u
               
            
                  —
               
               
                  tikkundanna lill-Kummissjoni għall-ispejjeż kollha.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw tliet motivi.
      
                  1.
               
               
                  L-ewwel motiv ibbażat fuq ksur tal-Artikolu 107(1) TFUE, tal-Artikolu 108(2) TFUE, tal-Artikolu 1(d), tal-Artikolu 1(e) u tal-Artikolu 6(1) tar-Regolament tal-Kunsill (UE) 2015/1589 tat-13 ta’ Lulju 2015 (2) li jistabbilixxi regoli ddettaljati għall-applikazzjoni tal-Artikolu 108 TFUE, l-Artikoli 41(1) u 41(2) tal-Karta tad-Drittijiet Fundamentali tal-Unjoni Ewropea, il-prinċipju ta’ amministrazzjoni tajba u l-prinċipju ta’ ugwaljanza fit-trattament, minħabba żball ta’ liġi fl-evalwazzjoni preliminari tan-natura ta’ għajnuna tal-miżuri kkontestati.
               
            
                  2.
               
               
                  It-tieni motiv ibbażat fuq ksur tal-Artikoli 107(1), 108(2), 296(2) TFEU, tal-Artikoli 41(1) u 41(2)(c) tal-Karta tad-Drittijiet Fundamentali tal-Unjoni Ewropea u tal-Artikolu 6(1) tar-Regolament tal-Kunsill (UE) 2015/1589 tat-13 ta’ Lulju 2015 li jistabbilixxi regoli ddettaljati għall-applikazzjoni tal-Artikolu 108 TFUE, minħabba nuqqas ta’ motivazzjoni suffiċjenti fir-rigward tal-konklużjoni li l-miżuri kkontestati jissodisfaw l-elementi kollha ta’ għajnuna mill-Istat u, b’mod partikolari, ir-raġuni għalfejn għandhom jitqiesu li huma selettivi.
               
            
                  3.
               
               
                  It-tielet motiv ibbażat fuq ksur tal-Artikolu 296(2) TFEU, l-Artikoli 41(1) u 41(2)(c) tal-Karta tad-Drittijiet Fundamentali tal-Unjoni Ewropea u tal-Artikolu 6(1) u 7(1) tar-Regolament tal-Kunsill (UE) 2015/1589 tat-13 ta’ Lulju 2015 li jistabbilixxi regoli ddettaljati għall-applikazzjoni tal-Artikolu 108 TFUE, minħabba ftuħ prematur tal-investigazzjoni formali u minħabba nuqqas ta’ motivazzjoni suffiċjenti għall-eżistenza ta’ għajnuna mill-Istat meta ma kienx hemm diffikultajiet fit-tkomplija tal-investigazzjoni preliminary.
               
            
         (1)  ĠU 2019, C 226, p. 31
      
      
         (2)  Regolament tal-Kunsill (UE) 2015/1589 tat-13 ta’ Lulju 2015 li jistabblixxi regoli dettaljati għall-applikazzjoni tal-Artikolu 108 tat-Trattat dwar il-Funzjonament tal-Unjoni Ewropea (ĠU 2015, L 248, p. 9).